ગરીબી રેખાથી ઉપરના પરિવારો માટે ફાળવાતા અનાજનો સંપૂર્ણ ક્વોટા ઊંચકવામાં રાજ્યો નિષ્ફળ રહ્યા હોવાનું પ્રાપ્ત આંકડા પરથી જણાય છે. આજ રીતે ગરીબો માટેની અન્ત્યોદય અન્ન યોજના હેઠળ ફાળવાયેલા અનાજની ડિલિવરી લેવામાં પણ રાજ્યો નિષ્ફળ રહ્યા છે. નાણાંકીય વર્ષ ૨૦૧૨-૧૩ની વાત કરીએ તો ગરીબી રેખાથી ઉપરના લાભાર્થીઓ માટે ચોખાનો ઉપાડ ફાળવણીના ૮૧ ટકા રહ્યો હતો અને ૨૦૧૩-૧૪નો આ આંક ૭૭ ટકા રહ્યો હતો. આજ રીતે ઘઉંની વાત કરીએ તો ગરીબી રેખાથી ઉપરના લાભાર્થીઓ માટે ઘઉંનો ઉપાડ ૨૦૧૨-૧૩માં ફાળવણીના ૬૯ ટકા રહ્યો હતો અને ૨૦૧૩-૧૪નો આ આંક ૭૬ ટકા રહ્યો હતો.